2014–2015 m. Elitinės jaunių lygos sezonas

Elitinė jaunių lyga – 2014 metais sukurtos aukščiausio lygmens Lietuvos jaunimo futbolo varžybos, kurias sudarė U-16 ir U-18 amžiaus grupių divizionai.

Istorija ir lygos formatas 

Elitinė jaunių lyga įkurta po 2014 m. Lietuvos futbolo federacijos atliktos jaunių futbolo restruktūrizacijos. Ši lyga skirta ugdyti jaunuosius talentus ir juos atvesti į profesionalų futbolą.

Pirmajame 2014–2015 m. sezone kovėsi po 8 komandas EJL U-18 (gimusių 1996–1997 m.) ir U-16 (gimusių 1998 m. bei jaunesnių) divizionuose. Čempionatas vyko 4 ratų sistema rugpjūtį-birželį, viso sužaista 28 turų. Pagal lygos reglamentą, rungtynės negalėjo baigtis lygiosiomis, tad po pagrindinio laiko komandos mušdavo baudinius, kad išsiaiškintų dvikovos nugalėtoją. Už kiekvieną pelnytą tašką EJL U-18 diviziono komandos pelnė 100 litų premiją. Oficialiu čempionato kamuoliu tapo „Nike Ordem 2“.

Čempionatas startavo rugpjūčio 16 d. EJL U16 rungtynėmis, o pirmos EJL U18 diviziono rungtynės sužaistos rugpjūčio 20-ąją. Rugsėjo 27 d. LFF stadione buvo surengtas EJL U18 komandų „Pendeliados“ šventinis konkursas, kuriame komandos rungėsi, kuri taikliausiai muša 11 metrų baudinius. Jame visus prizus pelnė Klaipėdos FM-FK „Klaipėdos Granito“ komanda, geriausiu turnyro vartininku tapo Lukas Nedzinskas, „snaiperiu“ – Aldas Žernys.

EJL U-18 diviziono čempionais tapo FK „Šiauliai“, sidabro medaliais tenkinosi Kauno FM „Tauras“-FK „Spyris“ (ilgą laiką lyderiavę divizione ir iškovoję 13 pergalių iš eilės), bronzą iškovojo Vilniaus FA „Žalgirietis“. Jaunesniųjų futbolininkų varžybose triumfavo Nacionalinės futbolo akademijos „NFA-2000“ komanda, antrą vietą pelnė Vilniaus FM „Ateitis“, trečią – Vilniaus FM.

Aštuntą vietą užėmusios komandos pagal reglamentą turėjo iškristi į Lietuvos vaikų ir jaunių futbolo asociacijos Pirmąją lygą. Pastarojoje pirmąsias vietas iškovojo Panevėžio FA U-18 ir FA „Žalgiriečio“ U-16 komandos.

Turnyro lentelė 
EJL U18 divizionas

EJL U16 divizionas

Rezultatai 
EJL U18 pirmas ir antras ratas (2014 08 20 – 12 13)

EJL U18 trečias ir ketvirtas ratas (2015 03 21 – 06 20)

EJL U16 pirmas ir antras ratas (2014 08 16 – 12 13)

EJL U16 trečias ir ketvirtas ratas (2015 03 14 – 06 23)

Sezono laureatai 

2015 m. liepos 1 d. Kauno mariose (plaukiant laivu „Nemunas“) ir Rumšiškėse buvo apdovanotos EJL U18 divizione žaidusios komandos bei individualiai pasižymėję žaidėjai.

Rezultatyviausias žaidėjas – Liutauras Rimkus (Klaipėdos FM-FK „Klaipėdos Granitas“).

Antras pagal rezultatyvumą žaidėjas – Mangirdas Radzevičius (FK „Sūduva“).

Trečias pagal rezultatyvumą žaidėjas – Almantas Eidėjus (Klaipėdos FM-FK „Klaipėdos Granitas“).

Septynvarčio autorius – Mangirdas Radzevičius (FK „Sūduva“)

Geriausias vartininkas – Milvydas Tupikas (FK „Šiauliai“)

Geriausias gynėjas – Rokas Malakas (FM „Tauras“-FK „Spyris“)

Geriausias saugas – Mangirdas Radzevičius (FM „Sūduva“)

Geriausias puolėjas – Liutauras Rimkus (Klaipėdos FM-FK „Klaipėdos Granitas“)

„Hummel“ naudingiausias žaidėjas – Edgar Kudzin (FA „Žalgirietis“, 6 geriausio rungtynių žaidėjo nominacijos)

„Jaunoji viltis“ – Ovidijus Šiaulys (NFA 1999)

„Žaidėjas-staigmena“ – Darius Zubauskas (FK „Banga“)

„Nematomas žmogus“ – Milvydas Tupikas (FK „Šiauliai“)

„Baudinių karalius“ – Karolis Čirba (FA „Žalgirietis“)

Aktyviausia fotografė – Ieva Markūnaitė

Įspūdingiausia komandinė serija – (FM „Tauras“-FK „Spyris“)

„Darbo brigada“ – Liutauras Rimkus, Almantas Eidėjus ir Lev Son (Klaipėdos FM-FK „Klaipėdos Granitas“, kartu pelnę 53 įvarčius) 

Garbingiausia komanda pagal „Fair Play“ – NFA 1999

Rezultatyviausių žaidėjų sąrašas

EJL U18 diviziono rezultatyviausi žaidėjai

1. Liutauras Rimkus (Klaipėdos FM-FK „Klaipėdos Granitas“) - 27 įvarčiai

2. Mangirdas Radzevičius (FK „Sūduva“) - 23 įv.

3. Almantas Eidėjus (Klaipėdos FM-FK „Klaipėdos Granitas“) - 16 įv.

4. Vilius Giedraitis (FK „Šiauliai“) - 13 įv.

5. Markas Kardokas (FK „Sūduva") - 12 įv.

EJL U16 diviziono rezultatyviausi žaidėjai

1. Matas Gudaitis (FM „Ateitis“) - 30 įv.

2. Osvaldas Čipkus (Vilniaus FM) - 26 įv.

3. Žygimantas Urbietis (NFA 2000) - 20 įv.

4. Matas Radžiukynas (FM „Ateitis“) - 17 įv.

5. Artūr Dolžnikov (Vilniaus FM) - 16 įv.

Šaltiniai ir nuorodos 

 EJL 1 sezono reziumė 
 EJL 1 sezono apžvalga
 Pendeliados konkurso apžvalga

Lietuvos futbolo varžybos
Lietuvos jaunimo futbolas